4. ΠΡΟΕΔΡΙΚΟΝ ΔΙΑΤΑΓΜΑ της 7/16 Φεβρ.1934 (ΦΕΚ Α΄67) Περί τροποποιήσεως του άρθρ. 18 του Π.Δ. της 26 Σεπτ. 1926 "περί εκτελέσεως του Ν.Δ. της 8 Αυγ. 1925 "περί ιδρύσεως Ταμείου Συντάξεως και αυτασφαλίσεως Ιατρών εν Ελλάδι. Έχοντες υπ’ όψιν το άρθρ. 5 του Ν.Δ. της 8 Αυγ. 1925 "περί ιδρύσεως ταμείου Συντάξεως και αυτασφαλείας των ιατρών εν Ελλάδι" ως και το άρθρ. 117 του Νόμ.5333 "περί τροποποιήσεως και συμπληρώσεως του από 8/14 Αυγ. 1925 Ν.Δ/τος "περί ιδρύσεως κλπ." έτι δε και το άρθρ. 11 του Νόμ. 5945 "περί τροποποιήσεως του Νόμ.5333 κλπ." κατόπιν σχετικής εισηγήσεως του Διοικητικού Συμβουλίου του Ταμείου και μετά γνώμην του Συμβουλίου της Επικρατείας, προτάσει του Ημετέρου επί της Κρατικής Υγιεινής και Αντιλήψεως Υφυπουργού απεφασίσαμεν και διατάσσομεν. Άρθρ.1.-Τα ιατρόσημα του Τ.Σ.Α.Υ. πλην των επικολλωμένων επί των ιδιοσκευασμάτων και οδοντοσκευασμάτων φέρουσι παράστασιν όφεως ελισσομένου περί ράβδον του Ασκληπιού, παρ’ αυτήν δε και παραλλήλως δεξιά μεν κλάδος δρυός, αριστερά δε παραλλήλως επίσης σημείωσιν της αξίας του ιατροσήμου δια των λέξεων "50 λεπτά" "1 δραχμή" κλπ. Κάτωθι της ράβδου του Ασκληπιού και καθέτως προς αυτήν θα φέρωσι την λέξιν "ιατρόσημον". Τα ιατρόσημα τα προωρισμένα δια τα ιδιοσκευάσματα και οδοντοσκευάσματα θα φέρωσι επίσης παράστασιν όφεως ελισσομένου περί ράβδον του Ασκληπιού, εκατέρωθεν δε και παραλλήλως προς αυτήν τα γράμματα της λέξεως "ιατρόσημον", τα ήμισυ εις την αριστεράν και τα ήμισυ εις την δεξιάν πλευράν. Κάτωθι της ράβδου του Ασκληπιού θα σημειούται η αξία του ιατρόσημου, και δη αμέσως κάτωθι της ως άνω ράβδου ο αραβικός αριθμός ο εμφαίνων τα λεπτά ή τας δραχμάς, υπ’ αυτόν δε η λέξις "λεπτά" "δραχμήν" κλπ. Άρθρ.2.-Πάντα τα ιατρόσημα εξαιρέσει των επικολλωμένων επί των ιδιοσκευασμάτων και οδοντοσκευασμάτων ως και του εικοσαλέπτου και εικοσιπενταδράχμου, συνοδεύονται υπό στελέχους, χορηγουμένου μετά τούτων υπό του Ταμείου ή των πρατηρίων πωλήσεως των ιατροσήμων εις τον αγοραστήν τούτων. Εκ των ιατροσήμων τούτων θα έχωσι τα μεν των 50 λεπτών έν στέλεχος ανά 20, τα της δραχμής έν στέλεχος επίσης ανά 20, των δε 5 δραχμών έν στέλεχος ανά 10. Το στέλεχος τούτων, ομοίου χρώματος προς το των ιατροσήμων, τα οποία συνοδεύει, θα έχη διαστάσεις 0,008Χ0,014. Εν τω μέσω και παραλλήλως προς την μείζονα αυτού πλευράν θα φέρη παράστασιν όφεως ελισσομένου περί ράβδον του Ασκληπιού. Άνωθεν ταύτης και παραλλήλως προς αυτήν την λέξιν "στέλεχος", κάτωθι δε ταύτης και παραλλήλως θα σημειούται η συνολική αξία των ιατροσήμων, άτινα τούτο συνοδεύει δια των λέξεων "δραχμών 10" "Δραχμών 20" κλπ. τα γράμματα των ενδείξεων τούτων θα φέρωνται καθέτως επί την ως άνω ράβδον, εις τρόπον ώστε αύται ν’ αναγινώσκωνται τηρουμένης της ράβδου του Ασκληπιού οριζοντίως. Πάσα διάταξις αντικειμένη τω παρόντι Δ/τι καταργείται. Η ισχύς του παρόντος ούτινος η εκτέλεσις     ανατίθεται    εις    τον    επί    της    Κρατικής Σελ.645 7 Καταστατικοί Νόμοι-Τ.Σ.Α.Υ. 34.Η.α.3-4 Υγιεινής και Αντιλήψεως Υφυπουργόν, άρχεται από της δημοσιεύσεως του εις την Εφημερίδα της Κυβερνήσεως. 